Tänapäeva inimese elurütm on kiire ning inimene on metsast kaugenemas. Valdav osa eestimaalastest väärtustab metsa põhiliselt kui looduskeskkonda ning arvab, et metsa raiutakse liiga palju. Samapalju inimesi eelistab naturaalsust ning leiab, et puitu tuleks rohkem kasutada. Kust need puidust asjad siis aga tulevad? Ilmselgelt peab kuskil paiknema tasakaal, mis võimaldaks inimesel loodust kasutada sel moel, et see säiliks mitmekesisena ka järeltulevatele põlvedele.